|  |  |  |
| --- | --- | --- |
|  | **Všeobecne záväzné nariadenie** | Číslo: 2 / 2021 |
| **OBEC MIKUŠOVCE** |  |

v súlade s ustanoveniami § 6 ods. 1, § 4 ods. 3 písm. h), § 4 ods. 5 ,písm. a), bod 6 a § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov

**v y d á v a**

**VŠEOBECNE ZÁVÄZNÉ NARIADENIE**

# O určení školského obvodu základnej školy

# v obci Mikušovce

***Návrh*** *tohto všeobecne záväzného nariadenia (VZN) na pripomienkovanie v zmysle § 6 ods. 4 zákona*


*. 369/1990 Zb. o obecnom zriadení v znení neskorších predpisov)*

|  |  |
| --- | --- |
| Vyvesený na úradnej tabuli obce dňa: | 25.11.2021 |
| Zverejnený na internetovej stránke obce dňa : | 25.11.2021 |
| Dátum začiatku lehoty na pripomienkové konanie: | 25.11.2021 |
| Dátum ukončenia pripomienkového konania: | 8.12.2021 |
| Pripomienky zasielať   * písomne na adresu:   Obec Mikušovce 22, 018 57 Mikušovce   * elektronicky na adresu: obecnyurad@mikusovce.sk |  |
| Vyhodnotenie pripomienok k návrhu VZN uskutočnené dňa: |  |

***Schválené*** *všeobecne záväzné nariadenie*

|  |  |
| --- | --- |
| Na rokovaní OZ č. 54/2021 dňa: 9.12.2021 | 9.12.2021 |
| Vyhlásené vyvesením na úradnej tabuli obce dňa: | 10.12.2021 |
| VZN nadobúda účinnosť dňom: | 22.12.2021 |

OBEC MIKUŠOVCE

****

**Všeobecne záväzné nariadenie**

**Obce Mikušovce**

**č. 2 / 2021**

**o určení školského obvodu základnej školy**

Obec Mikušovce podľa § 6 ods. 1 zákona č. 369/1990 Zb. o obecnom zriadení v znení neskorších predpisov a podľa § 8 ods. 1 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov sa uznieslo na tomto všeobecne záväznom nariadení:

**Úvodné ustanovenie**

**§ 1**

**Účel všeobecne záväzného nariadenia**

1. Účelom tohto všeobecne záväzného nariadenia (ďalej len „VZN“) je určiť školský obvod pre jednotlivé základné školy, ktorých zriaďovateľom je obec Mikušovce a spoločný školský obvod pre obce, s ktorými má obec Mikušovce uzatvorenú dohodu v súlade s § 8 ods. 2 zákona č. 596/2003 Z. z. o štátnej správe v školstve a školskej samospráve.
2. Školský obvod tvorí územie obce vymedzené týmto VZN, v ktorých plní žiak povinnú školskú dochádzku.

**§ 2**

**Školské obvody**

1. Obec Mikušovce určuje nasledovný školský obvod :

**Školský obvod č. 1**

**Základná škola s materskou školou, Mikušovce 16**

**018 57 Mikušovce**

**§ 3**

**Spoločný školský obvod**

1. V zmysle § 8 ods. 1 a ods. 2 zákona 596/2003 Z. z. o štátnej správe v školstve a školskej samospráve a o zmene a doplnení niektorých zákonov uzatvorila obec Mikušovce dohodu o spoločnom školskom obvode so susednými obcami.
2. Obec Mikušovce tvorí spoločný školský obvod základných škôl s obcami:

**Tuchyňa**

**Červený Kameň**

na zabezpečenie plnenia povinnej školskej dochádzky žiakov I. a II. stupňa základnej školy.

**§ 4**

**Spoločné ustanovenia**

1. Žiak plní povinnú školskú dochádzku v základnej škole v školskom obvode, v ktorom má trvalé bydlisko, ak zákonný zástupca žiaka nerozhodne vybrať pre žiaka inú základnú školu.
2. Žiak môže plniť povinnú školskú dochádzku v základnej škole mimo školského obvodu, v ktorom má trvalé bydlisko so súhlasom riaditeľa základnej školy, do ktorej sa hlási. Riaditeľ základnej školy, do ktorej bol žiak prijatý, oznámi túto skutočnosť riaditeľovi základnej školy v školskom obvode, v ktorom má žiak trvalé bydlisko, ako aj zriaďovateľovi základnej školy, do ktorej bol žiak prijatý.
3. Obec, ktorá je zriaďovateľom tejto základnej školy, oznámi obci, v ktorej má žiak trvalý pobyt, jeho prijatie do základnej školy v príslušnom školskom obvode.
4. V prípade vyradenia základnej školy zo siete škôl a školských zariadení a jej následného zrušenia určí obec školský obvod základnej školy, v ktorom budú žiaci zrušenej základnej školy plniť povinnú školskú dochádzku.

**§ 5**

**Záverečné ustanovenia**

1. Na tomto VZN sa uznieslo obecné zastupiteľstvo v Mikušovciach dňa 9.12.2021 uznesením č. 54/2021.
2. Toto VZN nadobúda účinnosť dňom 22.12.2021.
3. Zmeny a doplnky k VZN schvaľuje obecné zastupiteľstvo.
4. Dňom účinnosti tohto VZN stráca platnosť a účinnosť VZN o určení školského obvodu základnej školy, na ktorom sa uznieslo zastupiteľstvo dňa 11.5.2004 a účinnosť nadobudlo 26.5.2004.

V Mikušovciach, dňa 10.12.2021

........................................................

Eva Holbová

starostka obce